cyanic-selkie/wikianc huggingface dataset:
महाभियोग
हालांकि इस पर विवाद है लेकिन सुप्रीम कोर्ट के जज वी. रामास्वामी को महाभियोग का सामना करने वाला पहला जज माना जाता है. उनके ख़िलाफ़ मई 1993 में महाभियोग प्रस्ताव लाया गया था.
कोलकाता हाईकोर्ट के जज सौमित्र सेन देश के दूसरे ऐसे जज थे, जिन्हें 2011 में अनुचित व्यवहार के लिए महाभियोग का सामना करना पड़ा.
यह भारत का अकेला ऐसा महाभियोग का मामला है जो राज्य सभा में पास होकर लोकसभा तक पहुंचा. हालांकि लोकसभा में इस पर वोटिंग होने से पहले ही जस्टिस सेन ने इस्तीफ़ा दे दिया.
उसी साल सिक्किम हाई कोर्ट के चीफ़ जस्टिस पीडी दिनाकरन के ख़िलाफ़ भी महाभियोग लाने की तैयारी हुई थी लेकिन सुनवाई के कुछ दिन पहले ही दिनाकरन ने अपने पद से इस्तीफ़ा दे दिया.
2015 में गुजरात हाई कोर्ट के जस्टिस जे बी पार्दीवाला के ख़िलाफ़ जाति से जुड़ी अनुचित टिप्पणी करने के आरोप में महाभियोग लाने की तैयारी हुई थी लेकिन उन्होंने उससे पहले ही अपनी टिप्पणी वापिस ले ली.
2015 में ही मध्य प्रदेश हाई कोर्ट के जस्टिस एसके गंगेल के ख़िलाफ़ भी महाभियोग लाने की तैयारी हुई थी लेकिन जांच के दौरान उन पर लगे आरोप साबित नहीं हो सके.
उच्चतम न्यायालय के मुख्य न्यायाधीश दीपक मिश्रा के खिलाफ 2018 में राज्य सभा में महाभियोग प्रस्ताव लाया गया जिसे उपराष्ट्रपति वैंकैया नायडू ने ख़ारिज कर दिया ।
रूसी संघीय अंतरिक्ष अभिकरण
रूसी संघीय अंतरिक्ष अभिकरण या रशियन फेडरल स्पेस एजेंसी रूस का सरकारी अंतरिक्ष अभिकरण है जो की रूस में अंतरिक्ष से जुड़ी गतिविधियाँ संचालित करता है। इसे रॉसकॉसमॉस के नाम से भी जाना जाता है। रॉसकॉसमॉस का मुख्यालय मास्को में स्थित है। मुख्य मिशन नियंत्रण केंद्र कोरोलेव में है एवं कॉसमोनौट प्रशिक्षण केंद्र स्टार सिटी में स्थित है। कजाकस्तान स्थित बायकोनूर कॉसमोड्रोम में मानवीय एवं अमानवीय दोनों प्रकार की प्रक्षेपण सुविधा उपलब्ध है। उत्तरी रूस स्थित प्लेस्टेक कॉसमोड्रोम से ज्यादातर अमानवीय उड़ानों को संचालित किया जाता है। अन्तर्राष्ट्रीय अन्तरिक्ष स्टेशन में इस संगठन का महत्वपूर्ण योगदान है। सोयूज़ रॉकेट एवं प्रोटॉन रॉकेट प्रमुख प्रक्षेपण यान हैं।
आमवातीय संधिशोथ
आमवातीय संधिशोथ या आमवातीय संध्यार्ति (अंग्रेज़ी: Rheumatoid arthritis) के आरंभिक अवस्था में जोड़ों में जलन होती है। आरंभिक अवस्था में यह काफी कम होती है। यह जलन एक समय में एक से अधिक संधियों (जोड़ों) में होती है। शुरुआत में छोटे-मोटे जोड़ जैसे- उंगलियों के जोड़ों में दर्द आरंभ होकर यह कलाई, घुटनों, अंगूठों में बढ़ता जाता है। गठिया संधि शोथ होने का सही कारण अभी तक अज्ञात है, आनुवांशिक पर्यावरण और हार्मोनल कारणों की वजह से होने वाले ऑटोइम्यून प्रतिक्रिया से जलन शुरु होकर बाद में यह संधियों की विरूपता और उन्हें नष्ट करने का कारण बन जाती हैं। (शरीर की रोग प्रतिरोधक क्षमता प्रणाली अपनी ही कोशिकाओं को पहचान नहीं पाती हैं और इसलिए उसे संक्रमित कर देती है)। आनुवांशिकी कारक की वजह से रोग के होने की संभावना बनी रहती हैं। यह रोग पीढ़ी दर पीढ़ी चलती रहती है। कुछ व्यक्तियों में पर्यावरणीय कारणों से भी यह रोग हो सकता है। कई संक्रामक अभिकरणों का पता चला है। रोग के बढ़ने या कम होने में हार्मोन विशेष भूमिका निभाते हैं। महिलाओं में रजोनिवृति के दौरान ऐसे मामले अधिकतर देखने में आते हैं।
हालांकि यह रोग कभी भी हो सकता है परंतु २०-४० वर्ष के आयु वालों में यह रोग ज्यादा देखने में आया है। महिलाओं, विशेषकर रजोनिवृत्ति को प्राप्त करने वाली महिलाओं में यह रोग पुरुषों की तुलना में तीन गुना अधिक पाया जाता है।
परिचय
आमवातीय संधिशोथ या 'आमवातीय संध्यार्ति' (रूमैटॉएड आर्थ्राइटिज़) एक ऐसी चिरकालिक व्याधि है जो साधारणत: धीरे-धीरे बढ़ती ही जाती है। अनेक जोड़ों का विनाशकारी और विरूपकारी शोथ इसका विशेष लक्षण है। साथ ही शरीर के अन्य संस्थानों पर भी इस रोग का प्रतिकूल प्रभाव होता है। मुख्यत: पेशी, त्वचाधर ऊतक (सबक्यूटेनियस टिशू), परिणाह तंत्रिका (पेरिफ़ेरल नर्व्स), लसिका संरचना (लिंफ़ैटिक स्ट्रक्चर) एवं रक्त संस्थानों पर इसका प्रतिकूल प्रभाव पड़ता है। अंत में अवयवों का नीलापन अथवा हथेली तथा उँगालियों की पोरों की कोशिकाओं (कैपिलरीज़) का विस्फारण (डाइलेटेशन) और हाथ पावों में अत्यधिक स्वेद इस रोग की उग्रता के सूचक हैं।
यह व्याधि सब आयु के व्यक्तियों को ग्रस्त का सकती है, पर 20 से 40 वर्ष तक की अवस्था के लोग इससे अधिक ग्रस्त होते हैं।
कारण
20वीं शताब्दी के मध्य तक इस रोग का कारण नहीं जाना जा सका था। वंशानुगत अस्वाभाविकता, अतिहृषता (ऐलर्जी), चयापचय विक्षोभ (मेटाबोलिक डिसऑर्डर) तथा शाकाणु ओं में इसके कारणों को खोजा गया, किंतु सभी प्रयत्न असफल रहे। 17 हाइड्रॉक्सी,11 डी हाइड्रो-कॉर्टिको-स्टेरान (केंडल का E यौगिक) तथा ऐड्रनो कॉटिकोट्रोफ़िक हारमोनों की खोज के बाद देखा गया कि ये इस व्याधि से मुक्ति देते हैं। अतएव इस रोग के कारण को हारमोन उत्पत्ति की अनियमिततओं में खोजने का प्रयत्न किया गया, किंतु अभी तक इस रोग के मूल कारणों का पता नहीं चल सका है।
चिकित्सक साधारणत: इसे श्लेषजन (कोलाजेन) व्याधि बताते हैं। यह इंगित करता है कि आमवातीय संध्यार्ति योजी ऊतक (कनेक्टिव टिशु), अस्थि तथा कास्थि (कार्टिलेज) के श्वेत तंतुओं के श्वेति (अल्ब्युमिनॉएड) पदार्थो में हुए उपद्रवों के कारण उत्पन्न हो सकता है।
प्रकार
आमवातीय संध्यार्ति के दो प्रकार होते हैं।
पहला-जब रोग का आक्रमण मुख्यत: हाथ पाँव की संधियों पर होता है, इसे परिणाह (पेरिफ़रल) प्रकार कहते हैं।
दूसर-जब रोग मेरुशोथ के रूप में हो, इसे स्टुंपेल की व्याधि अथवा बेख्ट्रयू की व्याधि कहते हैं।
इस रोग का तीसरा प्रकार पहले दोनों प्रकारों के सम्मिलित आक्रमण के रूप में हो सकता है। पहला प्रकार महिलाओं तथा दूसरा पुरुषों को विशेष रूप से ग्रस्त करता है।
दोनों प्रकार के रोगों का आक्रमण प्राय: एकाएक ही होता है। तीव्र दैहिक लक्षण, जैसे कई संधियों की कठोरता तथा सूजन, श्रांति, भार में कमी, चलने में कष्ट एवं तीव्र ज्वर के रूप में प्रकट होते हैं। संधियाँ सूजी हुई दिखाई पड़ती हैं एवं उनके छूने मात्र से ही पीड़ा होती है। कभी कभी उनमें नीली विवर्णता भी दृष्टिगत होती है। कई अवसरों पर प्रारंभ में कुछ ही संधियों पर आक्रमण होता है, किंतु अधिकतर अनेक संधियों पर सममित रूप (सिमेट्रिकल पैटर्न) में रोग का आक्रमण होता है। उदाहरण के लिए दोनों हाथों की उँगलियाँ, कलाइयाँ, दोनों पावों की पादशलाका-अंगुलि-पर्वीय संधियाँ (मेटाटार्सो फ़ैलैंजियल जॉएँट्स), कुहनी तथा घुटने आदि।
रोग के हलके आक्रमणों में रक्त-कोष-गणना तथा शोणावर्तुलि (हीमोग्लोबिन) के आगणन से परिमित रक्तहीनता पाई जाती है। तीव्र आक्रमणों में अत्यंत रक्तहीनता उत्पन्न हो जाती है। इसी प्रकार हलके आक्रमणों में लोहिताणुओं (Red blood cells या Erythrocytes) का प्लाविका (प्लाज्मा) में तलछटीकरण (सेंडिमेंटेशन) अपेक्षाकृत शीघ्र होता है, किंतु तीव्र आक्रमणों में यह तलछटीकरण और भी शीघ्र हो जाता है।
रोग का तीव्र आक्रमण होने पर रक्त में लसीश्वेति (सीरम ऐल्ब्युमिन) की अपेक्षा लसीआवर्तुलि (सीरम ग्लोबुलिन) की बढ़ती दिखाई पड़ती है। यह बढ़ती कभी कभी इतनी अधिक हो जाती है कि रक्त में दोनों यौगिकों का अनुपात ही उलटा हो जाता है
इस रोग में कभी-कभी रोगी हृदय की मांसपेशियों तथा हृत्कपाटों में दोषग्रस्त होने के चिह्न तथा लक्षण मिलते हैं। इस रोग के लगभग 50 प्रतिशत रोगियों में हृदय पर आक्रमण पाया जाता है।
प्रबन्धन तथा चिकित्सा
मूल कारणों के ज्ञान के अभाव में लक्षणों के निवारण हेतु ही चिकित्सा की जाती है। पीड़ा को दूर करने के लिए पीड़ानिरोधक औषधियाँ दी जाती हैं। साथ ही शरीर के क्षय का निवारण करने के लिए आवश्यक भोजन तथा पूर्ण विश्राम कराया जाता है। सांधियों की मालिश भी की जाती हैं। स्वर्ण के लवणों का प्रभाव इस रोग पर अनुकूल होता है, किंतु इनके अधिक प्रयोग से विषैले-प्रभाव भी देखे गए हैं। केंडल के यौगिक एफ़ तथा ई के साथ पोषग्रंथि (पिट्यूटरी ग्लैंड) के हारमोन ऐड्रीनो-कॉर्टिको-ट्रोफ़िक का प्रयोग भी इस रोग में लाभकारी है।
इस रोग के प्रबंधन का उद्देश्य है जलन और दर्द को कम करना, रोग को बढ़ने से रोकना और जोड़ों के संचलन को बनाए रखना और उन्हें विकृत होने से रोकना। शारीरिक व्यायाम, दवाइयां और आवश्यक हुआ तो शल्य क्रिया द्वारा इन तीनों के द्वारा उपर्युक्त को प्राप्त किया जा सकता है। शारीरिक व्यायाम से जोड़ों को आराम देने से दर्द में राहत मिलती है। मांस-पेशियों की जकड़न को दूर किया जा सकता है। जोड़ों को आराम पहुंचाने के लिए उन्हें बांध ले जिससे जोड़ों की गतिशीलता और संकुचन को रोका जा सके। जोड़ों को सहारा देने के लिए वाकर, लकड़ी आदि के सहारे चलें। जोड़ों की गतिशीलता को बनाये रखने और दर्द और जलन को बिना बढ़ाये, कोशिका को मजबूत करने के लिए व्यायाम प्रबंधन एक महत्वपूर्ण अंग हैं। रोगी की स्थिति के आधार पर डॉक्टर द्वारा सुझाये गये व्यायाम करें। रोगग्रस्त जोड़ों के निचले अंगों के तनाव को कम करने के लिए आदर्श वज़न बनाए रखना अत्यंत आवश्यक है।
महोदया
महोदया शब्द हिन्दी में महिलाओँ के लिए सम्मानजनक शब्द है।
सैफ कप फुटबाल
सैफ कप फुटबॉल दक्षिण भारतीय देशों के बीच खेली जानेवाली एक फुटबाल प्रतियोगिता है। इसका पूरा नाम है- साउथ एशिया फुटबॉल संघ।
हिल 303 नरसंहार
हिल 303 नरसंहार (कोरियाई: 303 ) एक युद्ध अपराध था जो 17 अगस्त 1950 को कोरिया गणराज्य के वेगवान के ऊपर एक पहाड़ी पर कोरियाई युद्ध के शुरुआती दिनों में हुआ था। पुसान परिधि की लड़ाई के कई छोटे सहभागियों में से एक के दौरान उत्तर कोरियाई पीपुल्स आर्मी (केपीए) के सैनिकों द्वारा संयुक्त राज्य (यूएस) सेना के तीन सौ बीस युद्ध बंदियों की हत्या कर दी गई थी।
ताएगू की लड़ाई के दौरान ताएगू के पास ऑपरेशन के दौरान यूएस दूसरी बटालियन, 5वीं कैवलरी रेजिमेंट, पहली ​​कैवेलरी डिवीजन की टुकड़ियां, हिल 303 पर नाकडोंग नदी पार करने वाले केपीए सैनिकों से घिरी हुई थी। अधिकांश अमेरिकी सैनिक भागने में सक्षम थे, लेकिन एक मोर्टार ऑपरेटर प्लाटून ने कोरिया गणराज्य सेना (आरओके) के सुदृढीकरण के रूप में केपीए सैनिकों की गलत पहचान की और कब्जे में आ गए।  KPA के सैनिकों ने अमेरिकियों को पहाड़ी पर पकड़ लिया और शुरू में उन्हें नदी के उस पार और लड़ाई से बाहर ले जाने की कोशिश की, लेकिन भारी जवाबी कार्रवाही के कारण वे ऐसा करने में असफल रहे।  अमेरिकी सेना ने अंततः केपीए की अग्रिम पंक्ति को तोड़ दिया।  जैसे ही केपीए पीछे हटने लगा, उनके एक अधिकारी ने कैदियों को गोली मारने का आदेश दिया।
नरसंहार ने संघर्ष में दोनों पक्षों की प्रतिक्रिया को उकसाया। अमेरिकी कमांडरों ने रेडियो संदेश प्रसारित किए और पत्रक गिराए और मांग की कि उत्तर कोरियाई कमांडरों को अत्याचार के लिए जिम्मेदार ठहराया जाए।  केपीए कमांडर इस बात से चिंतित थे कि उनके सैनिक युद्धबंदियों के साथ कैसा व्यवहार कर रहे थे, दुश्मन के बंदियों से निपटने के लिए सख्त दिशा-निर्देश दिए।  बाद में नरसंहार के पीड़ितों को सम्मानित करने के लिए पास के कैंप कैरोल में सैनिकों द्वारा हिल 303 पर स्मारकों का निर्माण किया गया।
भरसोली, भिकियासैण तहसील
भरसोली, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
शेर सिंह बड़शामी
शेर सिंह बड़शामी इंडियन नेशनल लोकदल के लाडवा विधानसभा 2009 (जोकि कुरुक्षेत्र लोकसभा क्षेत्र में आता है ) से विधायक रहे हैं।
वायु वर्गीकारक
वायु वर्गीकारक  एक औद्योगिक उपकरण है जो संयोजित सामग्रियों को उनके परिमाण, आकार, और घनत्व के आधार पर अलग करता है। इस प्रक्रिया में वायु वर्गीकारक की मदद से सामग्री को एक ख़ास कक्ष में धारा प्रवाह के रूप में इंजेक्ट किया जाता है. इस कक्ष में वायु की क़तार नीचे से ऊपर की ओर उठती है. पृथक्करण कक्ष के भीतर, वायु प्रवाह सामग्री पर ऊर्ध्वगामी बल लगाता है. चूँकि यह बल गुरुत्वाकर्षण बल के विपरीत काम करता है, जिसकी वजह से वांछित कण स्वतः हवा में ऊपर छँट कर अलग हो जाते हैं. वायु कर्षण का प्रभाव भिन्न-भिन्न आकृति और परिमाण वाले पदार्थों के लिए अलग-अलग होता है. अतः इन सभी कणों की छँटाई गतिशील वायु प्रवाह में लंबवत रूप से हो जाती है और इसी प्रकार से उन्हें पृथक कर लिया जाता है.
आमतौर पर वायु वर्गीकारकों का इस्तेमाल ऐसी औद्योगिक प्रक्रियाओं में किया जाता है जिनमें कि बड़ी मात्रा में विभिन्न भौतिक विशेषताओं वाली सामग्रियों के मिश्रण को जल्दी व कुशलपूर्ण तरीक़े से छाँटने की आवश्यकता होती है।
वायु वर्गीकारक मुख्यतः सीमेंट, वायु प्रदूषण नियंत्रण, खाद्य प्रसंस्करण, रंगों, दवाओं, तथा सौंदर्य प्रसाधनों अथवा रासायनिक उद्योगों में पृथक्करण के लिए सहायक होते हैं। उदाहरण स्वरूप, इनका उपयोग रीसाइक्लिंग केंद्रों में भी किया जाता है, जहां वायु वर्गीकारकों की मदद से विभिन्न प्रकार के धातुओं, काग़ज़, व प्लास्टिक को मिश्रण में से छांटा जाता है, ताकि पृथक पदार्थों को आगे की प्रक्रिया के लिए भेजा जा सके.
कोरिया का पहला गणराज्य
कोरिया का पहला गणराज्य (कोरियाई: 제1공화국; RR: Jeil Gonghwaguk; lit. "पहला गणतंत्र") अगस्त 1948 से अप्रैल 1960 तक दक्षिण कोरिया की सरकार थी। पहला गणतंत्र 15 अगस्त 1948 को स्थापित किया गया था।  1945 में जापानी शासन के अंत के बाद से दक्षिण कोरिया पर शासन करने वाली संयुक्त राज्य सेना की सैन्य सरकार, कोरिया में पहली स्वतंत्र रिपब्लिकन सरकार बन गई।  मई 1948 के आम चुनाव के बाद सिनगमैन री दक्षिण कोरिया के पहले राष्ट्रपति बने, और सियोल में नेशनल असेंबली ने जुलाई में दक्षिण कोरिया के पहले संविधान को प्रख्यापित किया, सरकार की राष्ट्रपति प्रणाली की स्थापना की।
संवक गाँव, बेगूसराय (बेगूसराय)
संवक बेगूसराय, बेगूसराय, बिहार स्थित एक गाँव है।
मधपुरी, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
पदमपुर रैकुनी, हल्द्वानी तहसील
पदमपुर रैकुनी, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
भोलानाथ सरोज
भोलानाथ सरोज एक भारतीय राजनीतिज्ञ हैं। वह भारतीय जनता पार्टी के सदस्य हैं। वह 17वीं लोकसभा के सदस्य हैं। सरोज उत्तर प्रदेश में मछलीशहर निर्वाचन क्षेत्र का प्रतिनिधित्व करती हैं। वह 2014 के चुनाव में उसी निर्वाचन क्षेत्र में उम्मीदवार थे।
चीनी राष्ट्रीय अंतरिक्ष प्रशासन
चीनी राष्ट्रीय अंतरिक्ष प्रशासन या चाइना नेशनल स्पेस एडमिनिसट्रेशन (सी एन एस ए) चीन की सरकारी अंतरिक्ष संस्था है जो की देश में अंतरिक्ष कार्यक्रमों का संचालन एवं विकास करती है। इसके वर्तमान स्वरूप का गठन सन १९९३ में हुआ था। इस संस्था की सबसे बड़ी उपलब्धि मानव को अंतरिक्ष में भेजना है। अक्टूबर 2003 में शेनजोऊ 5 स्पेसफ्लाइट द्वारा पहली बार चीनी अंतरिक्ष यात्री यांग लिवेई को अंतरिक्ष में भेजा गया इसी के साथ सोवियत संघ और अमेरिका के बाद अंतरिक्ष में मानव भेजने वाला चीन तीसरा राष्ट्र बना।
अंतरिक्ष यात्री
2013 के अनुसार, दस चीनी अंतरिश में जा चुके हैं:
आयलर सर्वसमिका
गणित में निम्नलिखित सर्वसमिका को आयलर की सर्वसमिका (Euler's identity या Euler identity") कहते हैं।
जहाँ
, तथा इस सर्वसमिका का नाम स्विटजरलैण्ड के प्रसिद्ध गणितज्ञ लियोनार्ड आयलर (Leonhard Euler)]] के नाम पर है। यह सर्वसमिका गणितीय सौन्दर्य (mathematical beauty) का एक उदाहरण है क्योंकि यह गणित के सर्वाधिक मूलभूत संख्याओं के बीच एक सम्बन्ध को अभिव्यक्त करती है।
कहीं_कहीं पर को भी आयलर की सर्वसमिका कह दिया जाता है। इसके अलावा आयलर का गुणनफल सूत्र (Euler product formula) को भी आयलर सर्वसमिका कह दिया जाता है।
थ़
थ़ देवनागरी लिपि का एक वर्ण है जिसके उच्चारण को अन्तर्राष्ट्रीय ध्वन्यात्मक वर्णमाला में के चिह्न से लिखा जाता है। मानक हिन्दी और मानक उर्दू में इसका प्रयोग नहीं होता है, किन्तु हिन्दी की कुछ पश्चिमी उपभाषाओं में इसका 'थ' के साथ सहस्वानिकी सम्बन्ध है। मुख्य रूप से इसका प्रयोग पहाड़ी भाषों को देवनागरी में लिखने के लिये होता है। अंग्रेजी के कई शब्दों में इसका प्रयोग होता है, जैसे की ‘थ़िन’ (thin)।
अघोष दन्त्य संघर्षी
'थ़' को भाषाविज्ञान के नज़रिए से 'अघोष दन्त्य संघर्षी वर्ण' कहा जाता है।
थ और थ़ की सहस्वानिकी
कुछ पहाड़ी और पश्चिमी हिन्दी उपभाषाओं में 'थ' और 'थ़' की सहस्वानिकी देखी जाती है। कभी-कभी यह दोनों एक ही शब्द-शृंखला में मिलते हैं, जैसे की 'थका-थकाया' (यानि 'पहले से थका हुआ') को कुछ पश्चिमी हिन्दी उपभाषी 'थ़का-थकाया' कहते हैं। पहाड़ी भाषा डोगरी की कईं उपभाषाओं में 'थ़' अक्सर देखा जाता है। उदाहरणतः 'कुथ़े' (यानि 'कहाँ') और 'अथ़्रू' (यानि 'आँसू')।
कोरिया का इतिहास
कोरिया, पूर्वी एशिया में मुख्य स्थल से संलग्न एक छोटा सा प्रायद्वीप जो पूर्व में जापान सागर तथा दक्षिण-पश्चिम में पीतसागर से घिरा है (स्थिति : ३४० ४३ उ. अ. से १२४० १३१ पू. दे.)। उसके उत्तरपश्चिम में मंचूरिया तथा उत्तर में रूस की सीमाएँ हैं। यह प्रायद्वीप दो खंडों में बँटा हुआ है। उत्तरी कोरिया का क्षेत्रफल १,२१,००० वर्ग किलोमीटर है। इसकी राजधनी पियांगयांग है। दक्षिणी कोरिया का क्षेत्रफल ९८,००० वर्ग किलोमीटर है।
यहाँ पर ई. पू. १९१८ से १३९ ई. तक कोर-यो (Kor-Yo) वंश का राज्य था जिससे इस देश का नाम कोरिया पड़ा। चीन तथा जापान से इस देश का अधिक संपर्क रहा है। जापान निवासी इसे 'चोसेन' (Chosen) कहते रहे हैं जिसका शाब्दक अर्थ है 'सुबह की ताज़गी का देश' (Land of morning freshness)। यह देश अगणित बार बाह्य आक्रमणों से त्रस्त हुआ। फलत: इसने अनेक शताब्दयों तक राष्ट्रीय एकांतिकता की भावना अपनाना श्रेयस्कर माना। इस कारण इसे संसार में यती देश (Hermit Kingdom) कहा जाता रहा है।
अनेक शताब्दियों तक यह चीन का एक राज्य समझा जाता था। १७७६ ई. में इसने जापान के साथ संधि-संपर्क स्थापित किया। सन्‌ १९०४-१९०५ ई. के रूसी जापानी युद्ध के पश्चात्‌ यह जापान का संरक्षित क्षेत्र बना। २२ अगस्त्‌ १९१० ई. को यह जापान का अंग बना लिया गया। द्वितीय महायुद्ध के समय जब जापान ने आत्मसमर्पण किया तब १९४५ ई. में याल्टा संधि के अनुसार ३८ उत्तरी अक्षांश रेखा द्वारा इस देश को दो भागों में विभाजित कर दिया गया। उत्तरी भाग पर रूस का और दक्षिणी भाग पर संयुक्त राज्य अमरीका का अधिकार हुआ। पश्चात्‌ अगस्त १९४८ ई. में दक्षिणी भाग में कोरिया गणतंत्र का तथा सितंबर, १९४८ ई. में उत्तरी कोरिया में कोरियाई जनतंत्र (Korean Peoples Democratic Republic) की स्थापना हुई। प्रथम की राजधानी सियोल और द्वितीय की पियांगयांग बनाई गई। सन्‌ १९५३ ई. की पारस्परिक संधि के अनुसार ३८ उत्तर अक्षांश को विभाजन रेखा मानकर इन्हें अब उत्तरी तथा दक्षिणी कोरिया कहा जाने लगा है।
भौगोलिक संरचना एवं प्राकृतिक प्रदेश
कोरिया मुख्यत: पवर्तीय देश है। रीढ़ की हड्डी के समान यहाँ की पर्वतश्रेणीयाँ पश्चिमी तट की अपेक्षा पूर्वी तट के अधिक निकट हैं। पीत सागर में गिरनेवाली नदियाँ जापान की नदियों से बड़ी हैं और कुछ बहुत दूर तक, वशेषकर ज्वारभाटा के समय में नौगम्य हैं। उत्तरपूर्व का पवर्तीय प्रदेश समुद्रतल से २,६७० मीटर ऊँचा है। उसमें कहीं कहीं ज्वालामुखी शिखर हैं। पश्चिमी तटवर्ती भाग मैदानी हैं। इसमें बहनेवाली मुख्य नदियाँ ताईयोंग, हार्न, क्यूम और नाकतोंग हैं।
कोरिया को पाँच प्राकृतिक प्रदेशों में विभक्त किया जा सकता है-
जलवायु
कोरिया के प्रागितिहास: कोरिया की जलवायु उत्तरी चीन से मलती जुलती है। लगभग संपूर्ण देश में एक मास का माध्यम तापमान हमांक से नीचे चला जाता है। यहाँ मी जून में अधिकतम वर्षा होती है। दक्षिण कोरिया में अप्रैल में कुछ ही दिनों का वर्षाकाल होता है जिससे यहाँ चावल की अत्यधिक फसल होती है। वर्षा का औसत ३५ तथा ग्रीष्म का ताप ७५ फारेनहाइट रहता है। उत्तरी पूर्वी भाग में जाड़ों में खूब तुषारपात होता है किंतु दक्षिण जिनसेन और सियोल के दक्षिण वाले भाग में जाड़ों में तापमान कदाचित्‌ ही कमी शून्य से नीचे जाता है। अत: यहाँ नौ मास उपज काल रहता है। उत्तरपश्चिमी महाद्वीपीय माग की जलवायु मंचूरिया के निकटवर्ती मागों से मिलती जुलती है।
प्राकृतिक वनस्पति
कोरिया का लगमग एक तिहाई भाग वनाच्छादित है। नदियों के मैदानों में घास होती है। दक्षिणी भाग की वनस्पतियाँ दक्षिणी जापान के पाइन्स, ओक, बालनटस इत्यादि से मिलती जुलती हैं और उत्तर में उत्तरी जापान के कोणधारी वृक्षों के वन हैं। अधिक वनों के काटे जाने से तथा उनकी उपेक्षा के कारण मध्य और दक्षिणी कोरिया के अधिकांश पवर्त अब नग्न से हो गए हैं। कहीं कहीं वनों को लगाया मी गया है। एक प्रकार से समूचा देश हरी घाटियों और घर्षित नग्न पहाड़ियों का मूलमुलैया सा है।
खनिज
उत्तरी कोरिया खनिज पदार्थों में धनी है तथा यहाँ एंथ्रासाइट कोयला, कच्चा लोहा और सोना निकाला जाता है। यहाँ टंगस्टन भी प्राप्त होता है। उंसन और सुइअन यहाँ की मुख्य सोने की खानें है। कच्चा लोहा वांधाई और श्रेष्ठतम एंथ्रासाइट पियोप्यांग से निकलता है। यहाँ खनिज लौह का सुरक्षित भण्डार १० करोड़ टन है। कोयले का उत्पादन १.५ करोड़ टन (१९६०) है जिसमें ६० लाख टन दक्षिण कोरिया से प्राप्त किया जाता है। इन खनिजों के अतिरिक्त कोरिया में जस्ता, सीसा और अभ्रक पर्याप्त मात्रा में पाए जाते हैं।
कृषि एवं औद्योगिक विकास
कोरिया कृषिप्रधान देश है। देश के संपूर्ण कृषि क्षेत्र का २१ प्रतिशत भाग कृषियोग्य है। यहाँ की मुख्य उपज चावल है। कुल कृषिभूमि के ४०% भाग पर चावल की खेती होती है और अधिकांश निवासी चावल खानेवाले हैं। शेष भाग में जौ, ज्वार, बाजरा, गेहूँ, सोयाबीन तथा लाल फली की खेती होती है। व्यापारिक फसलों में कपास, तंबाकू, सन तथा जिनसैंग पर्याप्त मात्रा में उत्पन्न होती है। यहाँ मूली से किंची तैयार की जाती है।
यहाँ मत्स्योत्पादन क्षेत्र विस्तृत है। जापानियों के प्रोत्साहन से यहाँ मछली पकड़ने का कार्य प्रारंभ हुआ और संपूर्ण देश की ६० प्रतिशत मछलियाँ उत्तरी कोरिया में पकड़ी जाती हैं। गाय, भैंस एवं सूअर यहाँ की जीव संपदा हैं। गाय, भैंस, विशेषकर वे जो उत्तरी कोरिया में हमक्योंग में पाले जाते हैं, अपने आकार तथा नस्ल के लिये प्रसिद्ध हैं और ये पशु अधिक मात्रा में जापान निर्यात किए जाते हैं।
उत्तरी कोरिया में मुख्य उद्योग सूती वस्त्र व्यवसाय, रेशमी वस्त्र, सीमेंट, कच्चा लोहा, रसायनक, जलविद्युत आदि हैं। यह क्षेत्र औद्योगीकरण के साथ साथ खाद्य पदार्थों के उत्पादन में भी आत्मनिर्भर है। दक्षिणी कोरिया में वस्त्रोद्योग, लोहा, सीमेंट आदि का विकास हुआ है। औद्योगिक नगरों में पुसान सिल्क के लिये, केंजिहो और इंचोन लौह इस्पात के लिये प्रसिद्ध हैं। देश की ९५ प्रतिशत जलविद्युत शक्ति का उत्पादन उत्तरी कोरिया में होता है।
उत्तरी कोरिया का लगमग ६० प्रतिशत विदेशी व्यापार रूस के साथ ३० प्रतिशत चीन के साथ और शेष व्यापार भारतवर्ष तथा अन्य देशों के साथ होता है।
विभाजन
कोरिया प्रायद्वीप 1894 से ही जापानी दबदबे में आ गया था। 1910 में जापान ने उसे अपना हिस्सा बना लिया। 1939 से 1945 तक चले द्वितीय विश्वयुद्ध के समय जर्मनी और जापान घनिष्ठ साथी थे। युद्ध दोनो पानमुन्जोम के पास उत्तर कोरिया की भारी पराजय के साथ समाप्त हुआ। मुख्य विजेता शक्तियों अमेरिका और तत्कालीन सोवियत संघ (आज के रूस) ने कोरिया को जापान से छीन कर जर्मनी की ही तरह उस का भी विभाजन कर दिया।
कोरिया प्रायद्वीप पर यह विभाजन रेखा थी 38 अंश अक्षांश। इस अक्षांश के उत्तर का हिस्सा रूस और चीन की पसंद के अनुसार एक कम्युनिस्ट देश बना और बोलचाल की भाषा में उत्तर कोरिया कहलाया। दक्षिण का हिस्सा अमेरिका और उसके मित्र देशों की इच्छानुसार एक पूँजीवादी देश बना और दक्षिण कोरिया कहलाया।
दोनो कोरिया अपने-अपने शुभचिंतकों पर आश्रित थे और किसी हद तक केवल शतरंजी मोहरे थे। उन्हें लड़ा रहे थे एक तरफ़ रूस और चीन और दूसरी तरफ़ अमेरिका और उसके यूरोपीय साथी।
संयुक्त राष्ट्र के नाम पर पहला युद्ध
कोरिया युद्ध पांच ही वर्ष पहले बने संयुक्त राष्ट्र संघ की विधिवत अनुमति से चला पहला युद्ध था जो तीन साल चला था और जिसने 35 लाख प्राणों की बलि ली थी।
सोवियत संघ (रूस) और चीन के समर्थन के बल पर उत्तर कोरिया ने 1950 में जब दक्षिण कोरिया को रौंद डाला, उस समय सुरक्षा परिषद की उस स्थायी सीट पर, जिस पर आज चीन बैठता है, उसका प्रबल विरोधी ताइवान बैठा करता था (ताइवान को हटा कर यह सीट चीन को 25 अक्टूबर 1971 को दी गयी थी)। चीन और सोवियत संघ की उस समय खूब बनती थी। इसलिए, चीन के साथ एकजुटता दिखाने के चक्कर में सोवियत संघ सुरक्षा परिषद की बैठकों का बहिष्कार कर रहा था। बहिष्कार करने के कारण ही वह किसी अमेरिकी प्रस्ताव को गिराने के लिए अपने वीटो अधिकार का उपयोग भी नहीं कर सका।
सोवियत संघ की चूक
तत्कालीन अमेरिकी राष्ट्रपति हैरी ट्रूमैन ने इस का भरपूर लाभ उठाया। कोरिया युद्ध शुरू होने के एक विभाजन रेखा महीने बाद उन्होंने सुरक्षा परिषद से वह प्रस्ताव नंबर 85 पास करवा लिया, जिस के अधीन अमेरिका और उसके कई मित्र देशों को संयुक्त राष्ट्र के झंडे तले कोरिया में अपने सैनिक भेजने का अधिकार मिल गया। भारत ने भी उस समय अपनी एक मेडिकल कोर कोरिया भेजी थी।
सबसे अधिक सैनिक अमेरिका के थे। अमेरिकी सेनाओं के कंमाडर जनरल डगलस मैकआर्थर ने उत्तर कोरिया और उसका साथ दे रहे देशों के जल्द ही छक्के छुड़ा दिये। पूरा दक्षिण कोरिया लगभग खाली करवा लिया।
युद्ध-स्थिति का अंत अभी भी नहीं
दूसरी ओर, भारी आर्थिक कठिनाइयों और संभवतः आंशिक भुखमरी के बावजूद उत्तर कोरिया ने भी 12 लाख सैनिकों वाली भारत के बराबर की संसार की एक सबसे बड़ी सेना पाल रखी है।
युद्धविराम के बाद से 240 किलोमीटर लंबा और चार किलोमीटर चौड़ा एक विसैन्यीकृत क्षेत्र दोनो कोरिया को अलग करता है। तटपार पीत सागर में 38 अंश अक्षांश रेखा के समानांतर 200 किलोमीटर लंबी एक जलसीमा है, जिसे उत्तर कोरिया ने कभी स्वीकार नहीं किया। वहां दोनों की नौसेनाओं के बीच अक्सर झड़प हो जाती है।
दोनों के बीच की सीमा सामान्य नागरिकों के लिए हमेशा से बंद रही। कोई डाक सेवा नहीं है, कोई टेलीफ़ोन सेवा नहीं है। विभाजित जर्मनी वाले दिनों की तरह दोनो तरफ के लाखों परिवार छह दशकों से कटे फटे हैं। जर्मनी तो इस बीच एक हो गया, कोरिया का एकीकरण अभी भी एक दिवास्वप्न ही है।
सुशा (फॉण्ट)
सुशा एक नॉन-यूनिकोड हिन्दी ट्रू टाईप फॉन्ट है जो हर्ष कुमार ने मार्च 1997 में अंतर्जाल पर मुफ्त डाउनलोड के लिए उपलब्ध करवाया था। सुशा का प्रारंभिक बीटा संस्करण दिसंबर १९९५ में बना। इसे तीन फ़ॉन्टों के संगठित स्वरूप में तैयार किया गया था जिसका एक स्वरूप सामान्य और दो कलात्मक थे। इन्हें क्रमशः Shusha.ttf, Shusha02.ttf तथा Shusha05.ttf नाम दिया गया था। इसका प्रयोग माईक्रोसॉफ्ट ऑफिस पर हिन्दी, मराठी, नेपाली, संस्कृत तथा गुजराती लिखने तथा इंटरनेट पर भी किया जा सकता था। बाद में इसके पंजाबी और बंगाली संस्करण भी तैयार किए गए।
सुशा फॉन्ट के मुफ़्त उपलब्ध होने से हिन्दी के अनेक जालस्थलों ने बड़ी सफलता के साथ इंटरनेट पर अपनी उपस्थिति दर्ज की। इसमें अनेक व्यक्तिगत जालघरों के अतिरिक्त कुछ साहित्यिक साइटें काफ़ी लोकप्रियता के साथ विकास में आईं जिनमें काव्यालय, बोलोजी, अभिव्यक्ति तथा अनुभूति प्रमुख थीं। इसके अतिरिक्त सुशा का इस्तेमाल डेस्कटॉप पब्लिशिंग (डीटीपी) में भी प्रचुरता से हुआ है।
कालांतर में खोज इंजनों पर प्राथमिकता पाने की चाह व अंतर्राष्ट्रीय स्तर पर प्रतिस्पर्धा हेतु हिन्दी व अन्य भारतीय भाषाओं के जालघर अहिस्ता अहिस्ता यूनीकोड का उपयोग करने लगे हैं। विंडोज़ एक्सपी जैसे उपयुक्त आपरेटिंग सिस्टम व फाँट डाउनलोड करने के झंझट से मुक्ति के अलावा उपयोग में सरलता ट्रू टाईप फाँट्स से दुराव व यूनीकोड की और बढ़ने के कारण बने हैं।
प्यालिडियम
एक भौतिक तत्त्व है।
सल्खू टेघरा गाँव, बेगूसराय (बेगूसराय)
सल्खू टेघरा बेगूसराय, बेगूसराय, बिहार स्थित एक गाँव है।
अमरीश पुरी
अमरीश पुरी  (जन्म:२२ जून १९३२ -मृत्यु:१२ जनवरी २००५) चरित्र अभिनेता मदन पुरी के छोटे भाई अमरीश पुरी हिन्दी फिल्मों की दुनिया का एक प्रमुख स्तंभ रहे हैं। अभिनेता के रूप निशांत, मंथन और भूमिका जैसी फ़िल्मों से अपनी पहचान बनाने वाले श्री पुरी ने बाद में खलनायक के रूप में काफी प्रसिद्धी पायी। उन्होंने १९८४ में बनी स्टीवेन स्पीलबर्ग की फ़िल्म "इंडियाना जोन्स एंड द टेम्पल ऑफ़ डूम" (अंग्रेज़ी- Indiana Jones and the Temple of Doom) में मोलाराम की भूमिका निभाई जो काफ़ी चर्चित रही। इस भूमिका का ऐसा असर हुआ कि उन्होंने हमेशा अपना सिर मुँडा कर रहने का फ़ैसला किया। इस कारण खलनायक की भूमिका भी उन्हें काफ़ी मिली। व्यवसायिक फिल्मों में प्रमुखता से काम करने के बावज़ूद समांतर या अलग हट कर बनने वाली फ़िल्मों के प्रति उनका प्रेम बना रहा और वे इस तरह की फ़िल्मों से भी जुड़े रहे। फिर आया खलनायक की भूमिकाओं से हटकर चरित्र अभिनेता की भूमिकाओं वाले अमरीश पुरी का दौर। और इस दौर में भी उन्होंने अपनी अभिनय कला का जादू कम नहीं होने दिया फ़िल्म मिस्टर इंडिया के एक संवाद "मोगैम्बो खुश हुआ" किसी व्यक्ति का खलनायक वाला रूप सामने लाता है तो फ़िल्म DDLJ का संवाद "जा सिमरन जा - जी ले अपनी ज़िन्दगी" व्यक्ति का वह रूप सामने लाता है जो खलनायक के परिवर्तित हृदय का द्योतक है। इस तरह हम पाते हैं कि अमरीश पुरी भारतीय जनमानस के दोनों पक्षों को व्यक्त करते समय याद किये जाते हैं ।
फिल्मी सफर
अमरीश पुरी ने सदी की सबसे बड़ी फिल्मों में कार्य किया। उनके द्वारा शाहरुख खान की हिट फिल्म "दिलवाले दुल्हनिया ले जाएंगे" में निभाये गए "बाबूजी" के किरदार की प्रशंसा सर्वत्र की जाती है। उन्होंने मुख्यतः फिल्मो में विलेन का पात्र निभाते देखा गया है।
1987 में बनी अनिल कपूर की मिस्टर इंडिया में उन्होंने "मोगैम्बो" का किरदार निभाया जो कि फिल्म का मुख्य खलनायक है। इसी फिल्म में अमरीश का डायलॉग "मोगैम्बो खुश हुआ" फिल्म-जगत मेंं प्रसिद्ध है।
व्यक्तिगत जीवन
●पढ़ाई● अमरीश पुरी ने अपनी शुरुआती पढ़ाई पजाब से की। उसके बाद वह शिमला चले गए। शिमला के बी एम कॉलेज(B.M. College) से पढ़ाई करने के बाद उन्होंने अभिनय की दुनिया में कदम रखा। शुरुआत में वह रंगमंच से जुड़े और बाद में फिल्मों का रुख किया। उन्हें रंगमंच से उनको बहुत लगाव था। एक समय ऐसा था जब अटल बिहारी वाजपेयी और स्व. इंदिरा गांधी जैसी हस्तियां उनके नाटकों को देखा करती थीं। पद्म विभूषण रंगकर्मी अब्राहम अल्काजी से 1961 में हुई ऐतिहासिक मुलाकात ने उनके जीवन की दिशा बदल दी और वे बाद में भारतीय रंगमंच के प्रख्यात कलाकार बन गए।
●करियर● अमरीश पुरी ने 1960 के दशक में रंगमंच की दुनिया से अपने अभिनय करियर की शुरुआत की। उन्होंने सत्यदेव दुबे और गिरीश कर्नाड के लिखे नाटकों में प्रस्तुतियां दीं। रंगमंच पर बेहतर प्रस्तुति के लिए उन्हें 1979 में संगीत नाटक अकादमी की तरफ से पुरस्कार दिया गया, जो उनके अभिनय कॅरियर का पहला बड़ा पुरस्कार था।
अमरीश पुरी के फ़िल्मी करियर शुरुआत साल 1971 की ‘प्रेम पुजारी’ से हुई। पुरी को हिंदी सिनेमा में स्थापित होने में थोड़ा वक्त जरूर लगा, लेकिन फिर कामयाबी उनके कदम चूमती गयी। 1980 के दशक में उन्होंने बतौर खलनायक कई बड़ी फिल्मों में अपनी छाप छोड़ी। 1987 में शेखर कपूर की फिल्म ‘मिस्टर इंडिया में मोगैंबो की भूमिका के जरिए वे सभी के जेहन में छा गए। 1990 के दशक में उन्होंने ‘दिलवाले दुल्हनिया ले जाएंगे ‘घायल’ और ‘विरासत’ में अपनी सकारात्मक भूमिका के जरिए सभी का दिल जीता।
अमरीश पुरी ने हिंदी के अलावा कन्नड़, पंजाबी, मलयालम, तेलुगू और तमिल फिल्मों तथा हॉलीवुड फिल्म में भी काम किया। उन्होंने अपने पूरे कॅरियर में 400 से ज्यादा फिल्मों में अभिनय किया। अमरीश पुरी के अभिनय से सजी कुछ मशहूर फिल्मों में 'निशांत', 'गांधी', 'कुली', 'नगीना', 'राम लखन', 'त्रिदेव', 'फूल और कांटे', 'विश्वात्मा', 'दामिनी', 'करण अर्जुन', 'कोयला' आदि शामिल हैं। दर्शक उनकी खलनायक वाली भूमिकाओं को देखने के लिए बेहद उत्‍साहित होते थे।
उनके जीवन की अंतिम फिल्‍म 'किसना' थी जो उनके निधन के बाद वर्ष 2005 में रिलीज़ हुई। उन्‍होंने कई विदेशी फिल्‍मों में भी काम किया। उन्‍होंने इंटरनेशनल फिल्‍म 'गांधी' में 'खान' की भूमिका निभाई था जिसके लिए उनकी खूब तारीफ हुई थी। अमरीश पुरी का 12 जनवरी 2005 को 72 वर्ष के उम्र में ब्रेन ट्यूमर की वजह से उनका निधन हो गया। उनके अचानक हुए इस निधन से बॉलवुड जगत के साथ-साथ पूरा देश शोक में डूब गया था। आज अमरीश पुरी इस दुनिया में नहीं हैं लेकिन उनकी यादें आज भी फिल्मों के माध्यम से हमारे दिल में बसी हैं।
ट्रू टाइप फॉण्ट
ट्रूटाइप (TrueType) ऐपल और माइक्रोसॉफ्ट द्वारा १९८० में विकसित किया गया 'आउटलाइन फॉण्ट' है जो पोस्टस्क्रिप्ट में प्रयुक्त एडोब के टाइप १ (Type 1) फॉण्ट से स्पर्धा करने के लिये विकसित किया गया था। वर्तमान समय में यह मैक ओएस तथा माइक्रोसॉफ्ट विण्डोज दोनों पर सर्वाधिक प्रयुक्त होने वाला फॉण्ट फॉर्मट बन गया है।
मूलतः ट्रू टाइप की सबसे बड़ी शक्ति यह है कि अलग-अलग साइज का होने पर फॉण्ट कैसा दिखेगा, इस पर फॉण्ट डिजाइनर का पूर्ण नियंत्रण होता है।किन्तु आजकल अनेकानेक रेण्डरिंग्ग तकनीकों के कारण यह सुनिश्चित नहीं रह गया है कि सभी में यह गुण (फॉण्ट का आकार बदलने पर उसका वांछित रूप में दिखना) विद्यमान रहेगा।
सुन्दा जलसन्धि
सुन्दा जलसन्धि इण्डोनेशिया के सुमात्रा द्वीप और जावा द्वीप के बीच की जलसन्धि है। यह जावा सागर को हिन्द महासागर से जोड़ती है। इसका नाम पश्चिम जावा द्वीप के सुन्दा समुदाय पर पड़ा है। यह अपने न्यूनतम चौड़ाई पर केवल २४ किमी है और इसमें कई छोटे टापू व द्वीप स्थित हैं। यह अपने पश्चिमी छोर पर बहुत गहरी है लेकिन इसके पूर्वी अंत पर गहराई केवल २० मीटर तक आ जाती है। इस कम गहराई और समुद्र सतह से नीचे कई रेतीले टीलों की उपस्थिति से यह बड़ी नौकाओं के लिए बहुत ख़तरनाक माना जाता है। इस कारण से समुद्री जहाज़ इस जलसन्धि की बजाय मलक्का जलसन्धि का मार्ग अपनाते हैं।
भूगोल
जलसन्धि लगभग उत्तर-पूर्व / दक्षिण-पश्चिम की ओर फैला हुआ है, 24 किमी (15 मील) की न्यूनतम चौड़ाई के साथ केप टुआ के बीच सुमात्रा और जावा पर केप पुजत के बीच इसके उत्तरी-पूर्वी छोर पर स्थित है। यह अपने पश्चिमी छोर पर बहुत गहरा है, लेकिन जब यह पूर्व की ओर बढ़ता है तो यह बहुत उथला होता जाता है, जिसकी गहराई पूर्वी छोर के हिस्सों में केवल 20 मीटर (65 फीट) रह जाती है। यह सदियों से एक महत्वपूर्ण नाविक मार्ग रहा है, खासकर उस अवधि के दौरान जब डच ईस्ट इंडिया कंपनी ने इसे इंडोनेशिया के स्पाइस द्वीप समूह (1602-1799) के प्रवेश द्वार के रूप में इस्तेमाल किया था। हालांकि, जलसन्धि की संकीर्णता, उथल-पुथल, और सटीक मानचित्र की कमी से कई आधुनिक बड़े जहाजों के लिए यह अनुपयुक्त हो जाता था, जिनमें से अधिकांश मलक्का जलसन्धि का उपयोग करते हैं।
जलसन्धि, कई जलसन्धि द्वीपों द्वारा श्रृंखलाबद्ध है, जिनमें से कई में मूल ज्वालामुखी हैं। उनमें शामिल हैं: सांगियांग (थ्वार्ट-द-वे), सेबेसी, सेबुकु और पानितान (प्रिंस)। हालांकि, सबसे प्रसिद्ध ज्वालामुखी क्राकोटाउ है, जो 1883 में अपने समय के सबसे घातक और विनाशकारी विस्फोटों में से एक के लिये जाना जाता है। जलडमरूमध्य में द्वीप और आस-पास के जावा और सुमात्रा के आसपास के क्षेत्र उस विस्फोट में तबाह हो गए थे, मुख्य रूप से ज्वालामुखी से निकले राख और और विशाल सूनामी के कारण। विस्फोट ने जलडमरूमध्य की स्थलाकृति को बदल दिया, ज्वालामुखी के आसपास 1.1 मिलियन वर्ग किमी के क्षेत्र में लगभग 18-21 किमी का प्रज्वलन किया गया। उनमें से कुछ क्षेत्रों को कभी भी बसाया नहीं गया है (जैसे कि जावा के तटीय क्षेत्र को अब उज्ंग कुलोन नेशनल पार्क में शामिल कर लिया गया है), लेकिन बहुत से समुद्र तट अब बहुत घनी आबादी वाले हैं। क्राकाटाउ की एकमात्र शेष चोटी, रकाटा के अलावा, क्राकाटु द्वीपसमूह में लैंग (पंजंग या रकाटा सेसिल), वर्लटन (सेर्टुंग) के द्वीप शामिल हैं, और सबसे हाल ही में, अनारक क्रकटु, जो मूल क्राकोटा के बिखर गए अवशेषों से 1927 में उभरा था।
जलवायु परिवर्तन सम्मेलन
पृथ्वी सम्मेलन
स्टॉकहोम सम्मेलन के २० वर्ष पश्चात ब्राजील के रियो डि जेनेरियो में सम्बद्ध राष्ट्रों के प्रतिनिधि एकत्रित हुए तथा जलवायु परिवर्तन संबंधित कार्ययोजना के भविष्य की दिशा पर पुनः चर्चा आरंभ भी। इस सम्मेलन को रियो सम्मेलन, स्टॉकहोम २०, ९२ अभिसमय, तथा एजेण्डा २१ आदि नामों से भी जाना जाता है। रियो में यह तय किया गया कि सदस्य राष्ट्र प्रत्येक वर्ष एक सम्मेलन में एकत्रित होंगे तथा जलवायु संबंधित चिंताओं और कार्ययोजनाओं पर चर्चा करेंगें। इस सम्मेलन को कॉन्फ्रेंस ऑफ पार्टीज (कोप) नाम दिया गया। १९९5
में पहला कोप सम्मेलन आयोजित किया गया। १९९५ से २०११ तक कुल १७ कॉन्फ्रेंस ऑफ पार्टीज आयोजित किये जा चुके हैं।
महिम भट्ट
महिम भट्ट "वक्रोक्तिजीवित" के रचयिता "कुंतक" के अनंतर ध्वनि सिद्धांत के प्रबल विरोधी के रूप में आचार्य महिम भट्ट का नाम संस्कृत साहित्य मे प्रथित है। इनका ग्रंथ "व्यक्तिविवेक" तीन विमर्शों में लिखा गया है। सभी प्रकार की ध्वनियों का अनुमान में अंतर्भाव करने के उद्देश्य से ही इस ग्रंथ की रचना की गई है। मंगलाचरण में ही महिम भट्ट ने यह स्पष्ट कर दिया है। इसके प्रथम विमर्श में ध्वनि का लक्षण तथा उसका अनुमान में अंतर्भाव, द्वितीय में शब्द और अर्थसंबंधी अनौचित्य का विवेचन और तृतीय विमर्श में "ध्वन्यालोक" में दिखाए गए ध्वनि के चालीस उदाहरणों को अनुमान में ही गतार्थ किया गया है। ध्वनिकार ने जिस प्रतीयमान अर्थ को अर्थात् व्यंग्य को व्यंजनावृत्ति का व्यापार और काव्य में सर्वप्रधान चमत्कारकारक तत्व बताया है, महिम भट्ट उसे अनुमान का विषय बताते हैं। वे शब्द की व्यंजनावृत्ति को भी अस्वीकार करते हैं और केवल अभिधावृत्ति ही मानते हैं। ध्वनिकार ने शब्द के तीन अर्थ कहे हैं -- अभिधेय, लक्ष्य और व्यंग्य। किंतु महिम दो ही अर्थ मानते हैं, एक अभिधेय और दूसरा अनुमेय; यथा--
महिम भट्ट उल्लेखनीय तार्किक तथा प्रखर मेधावी आलोचक थे। ध्वनि का खंडन करते हुए इन्होंने रस को अनुमेय सिद्ध किया है और इस प्रकार आचार्य शंकुक के अनुमितिवाद को और आगे बढ़ाया है। काव्य में "रस" को ये प्राणभूत मानते हैं और रस, भाव तथा प्रकृति के औचित्य को भी स्वीकार करते हैं। इनके अनुसार काव्य का सर्वातिशायी दोष है अनौचित्य। इसमें काव्य के समस्त दोषों का अंतर्भाव हो जाता है। रस की अप्रतीति ही इस अनौचित्य का सामान्य रूप है जो काव्य की मुख्य भावनाओं से और रस से संबद्ध होने के कारण "अंतरंग" तथा शब्दगत होने से "बहिरंग" रूपों में व्यक्त होता है। अनौचित्य की इस प्रकार व्याख्या करते हुए महिम भट्ट, काव्यगत दोषों का आलोचनात्मक दृष्टि से सूक्ष्म और प्रांजल विवेचन करनेवालों में पूर्ववर्ती ठहरते हैं। इन्होंने पाँच प्रकार के दोषों का प्रतिपादन किया है, जिन्हें मम्मट ने भी स्वीकार कर लिया है।
महिम भट्ट कश्मीरी थे। इनकी उपाधि "राजानक" थी। इनके पिता का नाम श्रीधैर्य था और ये महाकवि श्यामल के शिष्य थे। "व्यक्तिविवेक" के अंत में महिम ने अपना यह परिचय दिया है। क्षेमेंद्र ने अपने ग्रंथ "औचित्य-विचार-चर्चा" और "सुवृत्ततिलक" में श्यामल के पद्य उद्धृत किए हैं। राजानक रुय्यक ने "व्यक्तिविवेक व्याख्या" नाम से महिम के ग्रंथ की टीका की है और आचार्य मम्मट ने "काव्यप्रकाश" के पाँचवे उल्लास में "व्यक्तिविवेक" के विचारों का खंडन किया है। अत: महिम भट्ट क्षेमेंद्र, मम्मट और रुय्यक के पूर्ववर्ती तथा आनंदवर्धन और अभिनव गुप्त के परवर्ती ठहरते हैं। इस प्रकार "व्यक्तिविवेक" और उसके निर्माता महिम भट्ट का काल ईसा की 11वीं शताब्दी का प्रारंभ निश्चित होता है।
ज़िम्बाब्वे
ज़िम्बाब्वे, आधिकारिक तौर पर ज़िम्बाब्वे गणराज्य (अंग्रेजी: Republic of Zimbabwe), जिसे पहले दक्षिण रोडेशिया, रोडेशिया, रोडेशिया गणराज्य और ज़िम्बाब्वे रोडेशिया के नाम से जाना जाता था, अफ्रीकी महाद्वीप के दक्षिणी भाग में ज़ाम्बेज़ी और लिम्पोपो नदियों के बीच स्थित एक स्थलरुद्ध देश है। इसकी सीमायें दक्षिण में दक्षिण अफ्रीका, दक्षिण पश्चिम में बोत्सवाना पश्चिमोत्तर में ज़ाम्बिया और पूर्व में मोजाम्बिक से मिलती हैं। अंग्रेजी, शोना (एक बांतु भाषा) और देबेल (यह भी एक बांतु भाषा) ज़िम्बाब्वे की तीन आधिकारिक भाषायें हैं।
ज़िम्बाब्वे की शुरुआत ब्रिटिश किरीट उपनिवेश के एक भाग रोडेशिया के रूप में हुई। राष्ट्रपति रॉबर्ट मुगाबे राष्ट्र प्रमुख और सशस्त्र बलों के सेनानायक हैं। मॉर्गन स्वानगिरई प्रधानमंत्री है। स्वतंत्रता प्राप्ति के बाद से मुगाबे देश की सत्ता पर काबिज हैं।
टोकरा जलसन्धि
यह विश्व की एक प्रमुख जलसन्धि हैं।
बाहरी कड़ियाँ
टोकरा जल संधि पूर्वी चीन सागर व प्रशांत महासागर के मध्य स्थित है
रुथेनियम
रूथेनियम' एक रासायनिक तत्व है जिसका प्रतीक Ru है और परमाणु संख्या 44 है। यह आवर्त सारणी के प्लैटिनम समूह से संबंधित एक दुर्लभ संक्रमण धातु है। प्लैटिनम समूह की अन्य धातुओं की तरह, रूथेनियम अधिकांश अन्य रसायनों के लिए निष्क्रिय है। बाल्टिक-जर्मन वंश के रूस ी मूल के वैज्ञानिक कार्ल अर्नस्ट क्लॉज़ ने 1844 में कज़ान स्टेट यूनिवर्सिटी में इस तत्व की खोज की और रूस के सम्मान में रूथेनियम नाम दिया। रूथेनियम आमतौर पर प्लैटिनम अयस्कों के एक मामूली घटक के रूप में पाया जाता है; 2009 में वार्षिक उत्पादन लगभग 19 टन से बढ़कर 2017 में लगभग 35.5 टन हो गया है। उत्पादित अधिकांश रूथेनियम का उपयोग पहनने में उपयोग किये जाने वाले प्रतिरोधी विद्युत संपर्कों और मोटी-फिल्म प्रतिरोधों में किया जाता है। रूथेनियम का मामूली अनुप्रयोग प्लैटिनम मिश्र धातुओं में और रसायन उत्प्रेरक में है। रूथेनियम का एक नया अनुप्रयोग अत्यधिक पराबैंगनी फोटोमास्क के लिए कैपिंग परत के रूप में भी है। रूथेनियम आम तौर पर यूराल पर्वत और उत्तरी और दक्षिण अमेरिका में अन्य प्लैटिनम समूह धातुओं के साथ अयस्कों में पाया जाता है। सडबरी, ओंटारियो से निकाले गए पेंटलैंडाइट और दक्षिण अफ्रीका में पाइरोक्सनाइट खदान में छोटी लेकिन व्यावसायिक रूप से महत्वपूर्ण मात्रा भी पाई जाती है।
भौतिक गुण
रूथेनियम, एक बहुसंयोजक कठोर सफेद धातु, प्लैटिनम समूह का सदस्य है और आवर्त सारणी के समूह 8 में है:
जबकि अन्य सभी समूह 8 तत्वों में सबसे बाहरी कोश में दो इलेक्ट्रॉन होते हैं, रूथेनियम में, सबसे बाहरी कोश में केवल एक इलेक्ट्रॉन होता है (अंतिम इलेक्ट्रॉन निचले शेल में होता है)। यह विसंगति पड़ोसी धातुओं नाइओबियम (41), मोलिब्डेनम (42), और रोडियम (45) में देखी गई है।
रासायनिक गुण
रूथेनियम में चार क्रिस्टल संशोधन हैं और यह परिवेशी परिस्थितियों में धूमिल नहीं होता है; यह 800 °C (1,070 K) तक गर्म करने पर ऑक्सीकृत हो जाता है। रूथेनियम, रूथेनेट देने के लिए जुड़े हुए क्षार में घुल जाता है, एसिड (यहां तक कि एक्वा रेजिया) द्वारा प्रतिक्रिया नहीं करता है, लेकिन उच्च तापमान पर हैलोजन द्वारा प्रतिक्रिया होता है। दरअसल, ऑक्सीकरण एजेंटों द्वारा रूथेनियम पर सबसे आसानी से प्रतिक्रिया कराया जा सकता है। रूथेनियम की थोड़ी मात्रा प्लैटिनम और पैलेडियम की कठोरता को बढ़ा सकती है। धातु को इलेक्ट्रोप्लेटिंग और थर्मल अपघटन द्वारा चढ़ाया जा सकता है। रूथेनियम-मोलिब्डेनम मिश्र धातु में 10.6 K से नीचे के तापमान पर अतिचालक प्रवृति आ जाती है। रूथेनियम एकमात्र 4d संक्रमण धातु है जो समूह ऑक्सीकरण अवस्था +8 कर सकती है, और फिर भी यह भारी संयोजक ऑस्मियम की तुलना में कम स्थिर है
रूथेनियम का शीट
हुरुफ़ मुक़त्तआत
हुरुफ़ मुक़त्तʿआत ('حروف مقطعات' huruf muqatta'at  "पृथक शब्द" या "बेमेल शब्द" ; बहुवचन:     साथ ही " गुप्त(अस्पष्ट) शब्द ") एक से पाँच अरबी अक्षरों का जोड़, जो क़ुरआन की 114 में से 29 सूरहों में बिस्मिल्लाह के बाद में निरूपित किये गए हैं। साथ ही इन अक्षरों को फ़वातिह (فواتح) या "खोलनेवाला" (जैसा कि यह उन की संबंधित सूरहों की पहली आयत में आते हैं) भी कहते हैं।
चार सूरहें जो उनके मुक़त्तआत के नाम से हैं, ता-हा, या-सीन , साद और  क़ाफ़।
अरबी अक्षरों के जोड़ का मूल महत्व अज्ञात है। तफ़सीर(स्पष्टीकरण) की व्याख्या में इन के लिए संक्षिप्त रूप में या तो "खुदा का नाम या बड़ाई" या "संबंधित सूरहों का नाम या उन में अंतर्निहित वस्तु" अर्थ माना गया है।
वस्तुसूची
मुक़त्तआत इन आयात में होते हैं । अक्षरों को एक शब्द की तरह एक साथ लिखा जाता है, लेकिन प्रत्येक अक्षर का अलग से बोलना(उच्चारण) है।
महमूद नगला, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
उत्तर प्रदेश की जनसांख्यिकी
उत्तर प्रदेश की जनसांख्यिकी एक जटिल विषय है। भारत में सबसे अधिक जनसंख्या वाला राज्य उत्तर प्रदेश है। 2011 में उत्तर प्रदेश की जनसंख्या 199,812,341 थी। उत्तर प्रदेश में अधिकांश लोग हिंदू हैं, लेकिन राज्य में लगभग 5 करोड़ मुसलमान भी हैं। उत्तर प्रदेश में सबसे अधिक बोली जाने वाली भाषाएँ हिंदी, उर्दू और हिंदी बोलियाँ हैं। 2011 में उत्तर प्रदेश में साक्षरता दर 70.69 प्रतिशत थी।
राज्य की लगभग 20% आबादी दलित है।
भाकूडा तल्ला, भिकियासैण तहसील
भाकूडा तल्ला, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
२२ अगस्त
22 अगस्त ग्रेगोरी कैलंडर के अनुसार वर्ष का 234वॉ (लीप वर्ष मे 235 वॉ) दिन है। साल मे अभी और 131 दिन बाकी है।
१५०९
१५०९ ग्रेगोरी कैलंडर का एक साधारण वर्ष है।
भारतीय क्रिकेट टीम का वेस्टइंडीज दौरा 1970-71
श्रृंखला कई मायनों में भारतीय क्रिकेट में एक मील का पत्थर के रूप में समझा जा सकता है। यह भारत की पहली टेस्ट जीत और टेस्ट श्रृंखला वेस्ट इंडीज पर जीत थी। यह भी वेस्टइंडीज में अपनी पहली जीत थी। श्रृंखला के लिए मास्टर बल्लेबाज सुनील गावस्कर अंतरराष्ट्रीय कैरियर की शुरुआत के रूप में चिह्नित है और वह चार टेस्ट शतक और एक दोहरा शतक भी शामिल है इस श्रृंखला में भारी बनाये। उन्होंने कहा कि लगभग 17 से अधिक वर्षों के लिए भारत की सेवा करने पर जाना होगा।
सुगारु जलसन्धि
यह विश्व की एक प्रमुख जलसन्धि हैं |
भौगोलिक महत्व
त्सुगारू जलडमरूमध्य, जापानी त्सुगारू-काइक्यो, जापान के सागर से पूर्व में जापान के होंशू (दक्षिण) और होक्काइडो के जापानी द्वीपों के बीच खुले समुद्र तक फैली उत्तर पश्चिमी प्रशांत की जलडमरूमध्य
जवाई बाँध
जवाई बाँध राजस्थान के पाली ज़िले के सुमेरपुर तहसील में स्थित एक बाँध है। इसका निर्माण १९४६ ईस्वी में जोधपुर रियासत के महाराजा उम्मेद सिंह ने करवाया था।
वर्तमान में जवाई बाँध जोधपुर और पाली ज़िले का मुख्य पेयजल स्रोत है। इसके अलावा जवाई बाँध को मारवाड़ का अमृत सरोवर या मान सरोवर कहा जाता है।
जवाई बाँध की जल आपूर्ति के लिए उदयपुर की कोटड़ा तहसील में सेई परियोजना बनाई गई।
भौगोलिक विवरण और इतिहास
प्रवासी पक्षियों के लिए शीतकालीन स्वर्ग होने के अलावा, जोधपुर शहर और पाली जिले के कुछ हिस्सों के लिए यह मुख्य जल आपूर्ति स्रोत है। अगर बांध में पर्याप्त पानी है, तो जालौर जिले और पाली जिले के कुछ गांवों को जवाई बांध से सिंचाई के लिए पानी मिलता है, जो इस बांध को बनाने में मुख्य उद्देश्य था। जवाई परियोजना से पाली,उदयपुर, बाडमेर, जालौर जिले लाभान्वित होते है जवाई परियोजना को पश्चिम मरुस्थल की जीवन रेखा भी कही जाती है
2000 आईसीसी चैंपियन्स ट्रॉफ़ी
2000 आईसीसी नॉकआउट ट्राफी केन्या में आयोजित एक दिवसीय अंतर्राष्ट्रीय क्रिकेट टूर्नामेंट था (जिसने केन्या में क्रिकेट को बढ़ावा देने में मदद की)। न्यूजीलैंड ने चैंपियनों को ताज पहनाया और $250000 के विजेता के चेक को भुनाया। प्रतियोगिता के दौरान ज़हीर ख़ान, युवराज सिंह और मार्लोन सैम्युल्स ने अपनी ओडीआई की शुरुआत की।
सभी टेस्ट खेलने वाले राष्ट्रों ने टूर्नामेंट में अग्रणी एसोसिएट्स बांग्लादेश और मेज़बान केन्या के साथ भाग लिया। 11 टीमें भाग ले रही थीं, तीनों को क्वार्टर फाइनल में जगह नहीं मिलेगी। इसलिए, प्लेऑफ चरण सबसे कम रैंक वाली टीमों में से 6 के बीच हुआ था।
पूर्व क्वार्टर फाइनल
सभी टेस्ट खेलने वाले राष्ट्रों ने टूर्नामेंट में अग्रणी एसोसिएट्स बांग्लादेश और मेज़बान केन्या के साथ भाग लिया। 11 टीमें भाग ले रही थीं, तीनों को क्वार्टर फाइनल में जगह नहीं मिलेगी। इसलिए, एक प्लेऑफ चरण या प्री-क्वार्टर फाइनल 6 रैंक वाली सबसे कम रैंक वाली टीमों के बीच हुआ था।
पुर्तगाल
पुर्तगाली गणराज्य यूरोप खंड में स्थित देश है। यह देश स्पेन के साथ आइबेरियन प्रायद्वीप बनाता है। इस राष्ट्र का भाषा पुर्तगाली भाषा है। इस राष्ट्र का राजधानी लिस्बन है।
पुर्तगाली नाविक वास्को द गामा ने 1498 AD में भारत के समुद्री मार्ग की खोज की थी। सर्वप्रथम ग्लास का निर्माण इसी देश ने किया था।
खुर्पाताल
खुर्पाताल भारत के उत्तराखंड राज्य के प्रसिद्ध पर्यटन स्थल नैनीताल से 12 km आगे स्थित एक झील है। खुर्पाताल का नाम खुर्पाताल इसलिए पड़ा क्योंकि इसकी आकृति खुर (घोड़े के तलवे) के समान दिखती है।
नवंबर २०१६ में उत्तराखंड उच्च न्यायालय ने कई झीलों को इको-सेंसिटिव जोन घोशीत करने का आदेश दिया जिस कारण इस के २-५ कि॰मी॰ त्रिज्या में पेड़ों की कटाई और नए निर्माण प्रतिबंधित है। खुर्पाताल इन में से एक झील हैं।
पूर्णिमा महतो
पूर्णिमा महतो जमशेदपुर, एक भारतीय तीरंदाज और तीरंदाजी कोच हैं। उन्होंने 1998 के राष्ट्रमंडल खेलों में एक रजत पदक और भारतीय राष्ट्रीय तीरंदाजी चैंपियनशिप जीती है। वह 2008 के ग्रीष्मकालीन ओलंपिक में भारतीय राष्ट्रीय टीम के लिए कोच थीं और 2012 के ग्रीष्मकालीन ओलंपिक में भी टीम की कोच चुनी गईं। उन्हें 29 अगस्त 2013 को भारत के राष्ट्रपति से द्रोणाचार्य पुरस्कार से सम्मानित किया गया।
करियर
एक बच्चे के रूप में, महतो ने जमशेदपुर के बिरसानगर में एक मैदान पर तीरंदाजी देखी। उन्होंने 1992 में भारतीय राष्ट्रीय टीम में जगह बनाई और टीम के साथ प्रशिक्षण लेने के लिए दिल्ली चली गई। एक तीरंदाज के रूप में, महतो ने राष्ट्रीय और अंतर्राष्ट्रीय तीरंदाजी दोनों प्रतियोगिताओं में पदक अर्जित किए। वह एक भारतीय राष्ट्रीय चैंपियन भी थीं। 1993 की अंतर्राष्ट्रीय तीरंदाजी चैम्पियनशिप में, उन्होंने टीम स्पर्धा में स्वर्ण पदक अर्जित किया। 1994 के पुणे राष्ट्रीय खेलों में, उन्होंने तीरंदाजी में छह स्वर्ण पदक जीते। उन्होंने 1994 के एशियाई खेलों में भाग लिया लेकिन पदक नहीं जीता। 1997 में नेशनल चैंपियनशिप में, उन्होंने दो स्वर्ण पदक अर्जित किए तथा दो राष्ट्रीय रिकॉर्ड बनाए। उन्होंने 1998 के राष्ट्रमंडल खेलों में रजत पदक अर्जित किया। 1999 के भारतीय राष्ट्रीय खेलों में, डोला बेनर्जी ने वो राष्ट्रीय रिकॉर्ड तोड़ दिया जो महतो ने 2 साल पहले तीरंदाजी प्रतियोगिता में 30 मीटर प्रतियोगिता में बनाया था।
अनुशिक्षण
महतो तीरंदाजी कोच हैं। 1994 से शुरू होकर, उन्होंने टाटा तीरंदाजी अकादमी में प्रवेश लिया और वह 2012 तक इस स्थान पर रहीं। जिन तीरंदाजों को उन्होंने व्यक्तिगत रूप से कोचिंग दी है, उनमें 2012 की ग्रीष्मकालीन ओलंपियन दीपिका कुमारी भी शामिल हैं।
महतो स्पेन में 2005 के सीनियर वर्ल्ड आउटडोर तीरंदाजी चैम्पियनशिप सहित कई प्रतियोगिताओं में भारतीय राष्ट्रीय टीमों के लिए कोच रह चुकी हैं, जहाँ उनकी टीम ने रजत पदक अर्जित किया। उन्होंने 2007 में चीन में सीनियर एशियन तीरंदाजी चैंपियनशिप में भारतीय टीम में भी हिस्सा लिया, जहाँ पुरुषों की टीम ने पहला स्थान पाया और महिला टीम ने तीसरा स्थान पाया। वह 2008 के ग्रीष्मकालीन ओलंपिक में भारत के लिए सहायक कोच थीं। उन्होंने क्रोएशिया में 2008 विश्व कप में भारतीय टीम में भी हिस्सा लिया, जहां उनके तीरंदाजों ने इस कार्यक्रम में एक रजत पदक और एक कांस्य पदक अर्जित किया। उन्होंने 2009 विश्व युवा तीरंदाजी चैम्पियनशिप में भारत की कोचिंग की। उन्होंने 2010 के तीरंदाजी विश्व कप ग्रैंड में तीन भारतीय तीरंदाजों को कोचिंग दी। उन्होंने 2010 के एशियाई खेलों में भारतीय राष्ट्रीय टीम में भाग लिया, जहां उनके तीरंदाजों ने व्यक्तिगत स्पर्धाओं में दो कांस्य पदक अर्जित किए। उन्होंने 2010 के राष्ट्रमंडल खेलों में भारतीय राष्ट्रीय टीम को कोचिंग दी, जिसमें उनके तीरंदाजों ने तीन स्वर्ण और दो कांस्य पदक अर्जित किए।
महतो को 2012 के ग्रीष्मकालीन ओलंपिक में भारत का प्रतिनिधित्व करने के लिए राष्ट्रीय टीम के कोच के रूप में चुना गया था। पूर्णिमा महतो को 29 अगस्त 2013 को 2013 के लिए भारत के राष्ट्रपति से द्रोणाचार्य पुरस्कार से सम्मानित किया गया था। पूर्णिमा महतो झारखंड की पहली महिला हैं जिन्हें प्रतिष्ठित द्रोणाचार्य पुरस्कार से सम्मानित किया गया है।
लोहार पुरा, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
सिंघौल गाँव, बेगूसराय (बेगूसराय)
सिंघौल बेगूसराय, बेगूसराय, बिहार स्थित एक गाँव है।
माइकल क्लार्क
माइकल जॉन क्लार्क (जन्म २ अप्रैल १९८१) एक ऑस्ट्रेलियाई क्रिकेट टीम के पूर्व क्रिकेट खिलाड़ी और कमेंटेटर है। उन्होंने ऑस्ट्रेलियाई क्रिकेट को २०१५ क्रिकेट विश्व कप में न्यूजीलैंड खिलाफ जीत दिलाकर ५वीं बार विश्व कप का खिताब अपने नाम किया। उन्हें अपनी पीढ़ी के सर्वश्रेष्ठ बल्लेबाजों में से एक माना जाता है।
साथ ही वह ट्वेन्टी-२० अंतर्राष्ट्रीय में ऑस्ट्रेलिया के लिए पहले कप्तान हैं। २३ नंबर की उनकी वनडे शर्ट के नंबर शेन वॉर्न के थे और उनके अंतर्राष्ट्रीय क्रिकेट से संन्यास के बाद दिया गया। क्लार्क का उपनाम "पप" है जो एक दाएं हाथ के मध्य क्रम के बल्लेबाज और बाएं हाथ के ऑर्थोडॉक्स स्पिन गेंदबाज है। उन्होंने घरेलू स्तर पर न्यू साउथ वेल्स का प्रतिनिधित्व किया।
जनवरी २०११ में, क्लार्क ने अपने टेस्ट और वनडे क्रिकेट के प्रारूप में प्रदर्शन पर ध्यान केंद्रित करने के लिए ऑस्ट्रेलियाई टीम की ट्वेंटी २० में कप्तानी छोड़ दी थी।
०८ अगस्त २०१५ को, क्लार्क ने घोषणा की कि वह अपनी और टीम दोनों का अच्छा प्रदर्शन करते हुए 2015 एशेज श्रृंखला के अंतिम टेस्ट के बाद सभी प्रकार के क्रिकेट से संन्यास ले लेंगे। हालांकि एशेज के आखिरी टेस्ट मैच में ऑस्ट्रेलिया को एक पारी और ७८ रनों की करारी हार का सामना करना पड़ा और सीरीज भी गंवानी पड़ी। कुल मिलाकर इंग्लैंड में क्लार्क की यह लगातार चौथी एशेज हार थी और कप्तान के रूप में उनकी दूसरी।
सत्यनारायण गोयनका
सत्यनारायण गोयनका (जनवरी 30, 1924 – सितम्बर 29, 2013) विपस्सना ध्यान के प्रसिद्ध बर्मी-भारतीय गुरु थे। उनका जन्म बर्मा में हुआ, उन्होंने सायागयी उ बा खिन का अनुसरण करते हुए १४ वर्षों तक प्रशिक्षण प्राप्त किया। १९६९ में वो भारत प्रतिस्थापित हो गये और ध्यान की शिक्षा देना आरम्भ कर दिया और इगतपुरी में, नासिक के पास १९७६ में एक ध्यान केन्द्र की स्थापना की।
जीवन
उनका जन्म ३० जनवरी १९२४ को बर्मा (वर्तमान म्याम्यार) में हुआ। उनके माता-पिता मारवाड़ी जातीयता समूह के भारतीय लोग थे। गोयनका का पालन पोषण रूढ़िवादी हिन्दू सनातनी घर में हुआ। वो १९५५ तक एक सफल व्यवसायी थे, ३१ वर्ष की आयु में उन्हें आधासीसी नामक सरदर्द ने अपना शिकार बना लिया। उचित राहत पाने में असमर्थ होने के बाद वो एक मित्र के सहयोग से विपस्सना गुरु सायज्ञी यू बा खिन (1899 – 1971) से मिले। हालांकि बा खिन शुरू में अनिच्छुक थे लेकिन बाद में उन्होंने गोयनका को अपना शिष्य स्वीकार कर लिया।
अपने गुरु के आग्रह पर गोयनका-जी ने विपस्सना को इसके मूल स्थान भारत पुनः लाये।